《送乐季和》
宋代·李流谦

袖有礼神璧，横夭射螮蝀。
携持易羊皮，贤士衔隐痛。
短檠风雪窗，鼎钟入宵梦。
出门雀适羿，挽弓不再中。
九折生庭除，欹轮失严鞚，
事固不可知，浅者发嘲閧。
磨以百艰虞，吾觉此意宠。
蝇棘芟根株，织文彻机综。
如簧只嚣烦，战胜属阴拱。
诘朝乌帽斜，瘦马霜鬣耸。
行世心愈老，转物身自重。
解鞍浇客垢，先拨床头瓮。
君归我送之，我归欲谁送。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。